Bacchiglione

Da Bacchiglione is a Fluss in Noaditalien. 

Ea entspringd in da Näh vo Vicenza und fliassd znechsd in sidestlicha Richtung bis Padua. Duat teid'a se in meahrare Kanäj af, u. a.: an Canale Scaricatore und'n Canale Piovego, dea in Richtung Brenta entwassad. Iwa de Scaricatore fliassd da Bacchiglione weida noch Sidn iwa'n Canale Roncajette, vaoanigd se ba Bovolenta midm Canale Vigenzone und schliassli kuaz voa dessn Mindung in de Adria midm Brenta. 

Da Bacchiglione hod vui Joarhundade long ois Wossaweg bis naff noch Vicenza dieand.